- Hindi News
- श्री दुर्गा माता मंदिर अस्पताल का स्थापना दिवस मनाया गया
श्री दुर्गा माता मंदिर अस्पताल का स्थापना दिवस मनाया गया
भास्कर न्यूज-!-लुधियाना
श्री दुर्गा माता मंदिर ट्रस्ट की ओर से श्री दुर्गा माता मंदिर अस्पताल का चौथा स्थापना दिवस समारोह रविवार को धूमधाम से मनाया गया। अस्पताल के चौथे स्थापना दिवस पर आयोजित निशुल्क मेडिकल चेकअप कैंप का उद्घाटन मेयर हरचरण सिंह गोहलवडिय़ा ने किया। इसके अतिरिक्त यहां आरके प्रॉपर्टीज के एमडी संजीव अरोड़ा गेस्ट ऑफ ऑनर के रूप में शामिल हुए। इस दौरान सर्वप्रथम मंदिर ट्रस्ट के वाइस चेयरमैन अनिल भारती ने मेयर गोहलवडिय़ा को मंदिर ट्रस्ट की ओर से किए जा रहे कार्यों की जानकारी दी। उन्होंने बताया कि मंदिर ट्रस्ट की ओर से साउथ सिटी में करीब आठ एकड़ में अस्पताल बनाने का प्रपोजल है।
मेयर गोहलवडिय़ा ने श्री दुर्गा माता मंदिर ट्रस्ट के कार्यों की प्रशंसा करते हुए कहा कि मंदिर ट्रस्ट सदैव समाज भलाई के कार्यों में अग्रणी रहा है। मंदिर ट्रस्ट की ओर से इस दौरान मेयर गोहलवडिय़ा को सम्मानित भी किया गया। अस्पताल में लगाए गए मेडिकल कैंप में अनुभवी डॉक्टरों की विभिन्न टीमों 820 मरीजों की जांच की। साथ ही जरूरतमंद मरीजों को निशुल्क दवाइयां भी वितरित की गई। इसके अतिरिक्त मंदिर में मासिक राशन वितरण समारोह का आयोजन भी किया गया। इसमें 225 जरूरतमंद परिवारों को राशन सामग्री वितरित की गई।
यहां मंदिर ट्रस्ट के चेयरमैन पुरुषोत्तम मित्तल, जनरल सेक्रेट्री संजय महेंद्रू बंपी , अनिल भारती, केसी गुप्ता, पीएल सिंगला, संजय गोयल, बलबीर कुमार गुप्ता, कुलभूषण बांसल, जगदीश राज शर्मा, रविंदर कुमार गुप्ता, हरिओम ग्रोवर, साई कुमार रेड्डी, डीएल शास्त्री, जेएस धालीवाल, तरसेम गुप्ता मौजूद थे।
tgl_Latn awa_Deva awa_Deva bho_Deva hin_Deva hin_Deva mai_Deva